สวัสดีค่ะ คุณ เนื่องจากมีอาการตกขาวมาก คัน ไปตรวจดูแล้วพบ pseudohyphae yeast budding yeast จำนวนมาก จึงใช้ยาสอด แบบครั้งละ 2 เม็ด 3 วัน หลังจากใช้ยาสอดแล้ว อาการดีขึ้นไม่มีตกขาวเลยค่ะ แต่หลังจากใช้ยาผ่านมา 4 วัน มีตกขาวเล็กน้อย ไม่คัน จึงตรวจดูพบ yeast และ budding yeast น้อยมาก อยากถามว่าควรใช้ยาสอดต่ออีกหรือไม่คะ แล้วถ้าใช้ควรใช้ห่างจากครั้งแรกนานเท่าไหร่แล้วใช้แบบไหนคะ
สวัสดีค่ะ จากประวัติที่ให้มาสิ่งที่ตรวจพบคือมีการติดเชื้อราในช่องคลอดโรคเชื้อราในช่องคลอดเกิดจากการติดเชื้อราภายในช่องคลอดหรือบริเวณปากช่องคลอด ทำให้เกิดการระคายเคืองและอาการคันอย่างรุนแรงโรคเชื้อราในช่องคลอดสามารถรักษาได้โดยการใช้ยาต้านเชื้อราแบบเหน็บช่องคลอด 5-7 วันตามที่แพทย์สั่ง ผู้ป่วยที่รักษาด้วยการซื้อยามาใช้เองควรปรึกษาเภสัชกรทุกครั้ง ก่อนการใช้ยาควรศึกษาวิธีอย่างละเอียดและควรใช้ยาติดต่อกันอย่างต่อเนื่องจนครบปริมาณที่แนะนำ ไม่ควรหยุดใช้ยาอย่างกะทันหันแม้ว่ามีอาการดีขึ้นดังนั้นกรณีนี้ไม่แน่ใจว่าตอนแรกได้ยาครบตามที่แพทย์สั่งหรือไม่ หากใช้จนครบ แล้วกลับมามีอาการอีกควรกลับไปพบแพทย์เพื่อตรวจซ้ำ ถ้าตรวจซ้ำอีกครั้งก็ยังพบเชื้อรา และยังมีอาการ อาจจะต้องได้ยาต่อค่ะ ยาที่ได้ก็ควรเป็นยาในกลุ่มฆ่าเชื้อราเช่น เช่น ยาคลอไตรมาโซล (Clotrimazole) ยาไมโคโนโซล (Miconazole) ยาไทโอโคนาโซล (Tioconazole) ยาบูโตโคนาโซล (Butoconazole) ยาฟลูโคนาโซล (Fluconazole) แนะนำปรึกษาแพทย์ที่ดูแลโดยตรงอีกครั้งนะคะ